Bella aṭas ɣef Lezzayer taɛrabt, d uɛarreb. Yelli deg tallit n tument s tantalit-is mucaɛen i dyenna deg Tunes: « Nekkni d Iɛraben, d Iɛraben mraw d ifeḍ n Waɛraben! » «Aɣlan azzayri yeḥseb iman-is d aɣlan n tmurt n tmazɣa, ur texdim acemma iwakken ad tawweḍ ad tebnu tamurt n Tmazɣa taɛrabt. […] Akken yeḥseb iman-is daɣen d aɣlan aɛrab, tettqellib akk allalen iwakken ad tesɛu assaɣen iǧehden akked tmura ticqiqin, ad tawweḍ ɣer tayunt taɛrabt…» (Inaw 19/09/1963 zdat n tdukli taɣelnawt). Asmatu n "tutlayt taɣelnawt" (taɛrabt lfuṣḥa) cɣel-is amezwaru, aneggaru, iwekked-it-id deg waṭas n yinawen-is, ayen i tid-yuwwin ad yeḍleb aɛiwen agmaḍan (ladɣa tamaṣrit: Aɛjab-is s Jamal Abdel Naṣer ur yesɛi tilas) s usegrer n unagraw aɣurbiz.